1979 בברית המועצות

1979 בברית המועצות הייתה השנה בה נחגגה השנה ה-62 למהפכת אוקטובר. בדצמבר 1979 החלה פלישת הכוחות הסובייטיות לאפגניסטן אשר החלה מלחמה שנמשכה 10 שנים. ראש הממשלה - אלכסיי קוסיגין. יושב ראש הסובייט העליון של ברית המועצות - ליאוניד ברז'נייב. המזכיר הכללי של המפלגה הקומוניסטית של ברית המועצות - ליאוניד ברז'נייב. 15 בינואר – ברית המועצות ניצלה זכות ווטו בהצבעה בארגון האומות המאוחדות בנושא הוצאת כוחות של וייטנאם מקמבודיה. 17 בינואר – ביצוע מפקד אוכלוסין. בהתאם לתוצאות המפקד במדינה התגוררו 262 מיליון תושבים. 24 בינואר – סיום משפט מואשמים בפיצוצים ברכבת התחתית של מוסקבה שהתרחשו בשנת 1978. 31 בינואר – שיגור חללית לא מאוישת המסוגלת להכליל צוות של 3 אנשים. השיגור בוצע במסגרת ניסוי של דגם חללית חדש. החללית חזרה לכדור הארץ ב-1 באפריל. 23 בפברואר – הקמת שמורת טבע בחצי האי טאימיר בצפון מחוז קרסנויארסק. שטח השמורה הוא כ-17 אלף קמ"ר. 25 בפברואר – שיגור חללית סויוז 32 לכיוון תחנת חלל סליוט 6. החללית התחברה לתחנת חלל וחזרה לכדור הארץ ב-13 ביוני. מרץ – מרד בעיר הראט נגד נוכחות יועצים סובייטים. יועצים ומשפחותיהם נהרגו. כתגובת נגד, הצבא האפגני הרג מעל 24000 תושבי העיר במהלך דיכוי המרד. הממשל הסובייטי סירב לבקשת הנהגה האפגנית להכניס כוחות משמעותיים למדינה. 4 במרץ – בחירות לסובייט העליון של ברית המועצות. 16 במרץ – בעקבות הרעיון להקים בצפון קזחסטן אוטונומיה לגרמנים, באסטנה התקיימו הפגנות המוניות של הקזחים. בעקבות ההתנגדות הרעיון לא מומש. 17 במרץ – תאונה אווירית של מטוס טופולב Tu-104. לאחר התאונה ניצול מטוסים מסוג זה הופסק. בתאונה נהרגו 58 אנשים ו-54 ניצלו. 10 באפריל – שיגור חללית סויוז 33 לכיוון תחנת חלל סאליוט 6. החללית לא הצליחה להתבר לתחנת חלל וחזרה לכדור הארץ ב-12 באפריל. 18 באפריל – הקמת ממשלה חדשה בראשות אלכסיי קוסיגין. 27 באפריל – שחרור אדוארד קוזנצוב, מארק דימשיץ, אלכסנדר גינזבורג ועוד 2 דיסידנטים תמורת 2 מרגלים סובייטים שנשפטו בארצות הברית. 6 ביוני – שיגור חללית סויוז 34 לכיוון תחנת חלל סאליוט 6. 18 ביוני – ברית המועצות וארצות הברית חתמו על הסכם להגבלת נשק אסטרטגי סאל"ט-2. 21 ביולי – פתיחת תחרויות עמי ברית המועצות במוסקבה. במשחקים השתתפו 8300 ספורטאים סובייטים ובפעם הראשונה הוזמנו ספורטאים מחוץ לברית המועצות. 11 באוגוסט – תאונה אווירית בה נהרגו כדורגלני קבוצת כדורגל פחטקור טשקנט. כתוצאה מהתנגשות של 2 מטוסים נהרגו מעל 150 אנשים. 23 באוגוסט – רקדן בלט בוריס גודונוב ערק מברית המועצות וביקש מקלט מדיני. 24 בספטמבר – ספורטאים ידועים אולג פרוטופופוב ולריסה בלאוסובה ביקשו מקלט מדיני בשווייץ. 11 בנובמבר – תחילת הקרנה של מיני סדרה "מיקום המפגש אינו ניתן לשינוי" בטלוויזיה סובייטית. 23 בנובמבר – בוועידה ה-6 של איגוד המלחינים יו"ר האיגוד טיחון חרניקוב מתח ביקורת קשה על 7 מלחינים שלדעתו היצירות שלהם אינם הולמים את המוזיקה הסובייטית. במשך תקופת קיום ברית המועצות יצירות של המלחינים המוזכרים לא בוצעו בתחומי המדינה. 27 בנובמבר – מיכאיל גורבצ'וב נבחר למועמד לחבר פוליטביורו - הגוף העליון של המפלגה. 12 בדצמבר – בישיבת פוליטביורו ההנהגה הסובייטית קיבלה החלטה על הכנסת כוחות צבא לאפגניסטן. היחיד שהתנגד להחלטה היה אלכסיי קוסיגין. 20 בדצמבר – יחידות מיוחדות של הצבא הסובייטי שולבו בכוחות האבטחה של ארמון הנשאיות בקאבול. 25 בדצמבר – יחידות של הצבא הסובייטי נכנסו לתחום אפגניסטן. 27 בדצמבר – יחידות מיוחדות של ברית המועצות תקפו את ארמון הנשיא של אפגניסטן והרגו אותו - שינוי השלטון במדינה בעקבות הפלישה הסובייטית. בשנת 1969 הממשל הסובייטי חידש באופן מוגבל מתן אשרות יציאה ליהודי ברית המועצות. בתקופה של עשור כ-200 אלף יהודים עזבו את המדינה. מספר תושבים בעיר קאזאן הגיע למיליון מספר התושבים בעיר פרם הגיע למיליון. לאור ההגירה השלילית, מספר תושבי העיר נכון להיום הוא פחות ממיליון. מגפת גחלת באזור סברדלובסק. ככל הנראה הסיבה הייתה בדליפה ממתקן ללוחמה ביולוגית. אלכסיי קוסיגין החל ברפורמה בכלכלת המדינה, אך ביצוע היה איטי ולמעשה הופסק עם פטירתו בשנת 1980. הקמת "הגדוד המוסלמי" במסגרת ספצנאז כהנכה ללחימה באפגניסטן. הגדוד נכנס לאפגניסטן עוד לפני הפלישה במהלך מחצית דצמבר 1979. קבוצת סופרים סובייטים פרסמה בסמאיזדט אלמנך "מטרופול". בספטמבר החלה הקרנת סרט "פיראטים של המאה ה-20" (Пираты XX века) שהיה הסרט הנצפה ביותר בברית המועצות. בסך הכל ראו אותו 87.6 מיליון צופים. החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו: סרט השנה: "מולודאיה ז'נה" (של לאוניד מנקר) שחקן השנה: סטניסלב ליובשין שחקנית השנה: אלה פוגצ'ובה ליאוניד ברז'נייב זכה בפרס לנין בספרות עבור סדרת ספרים שכתב. 19 בינואר – סבטלאנה חורקינה, מתעמלת רוסיה, זכתה ב-7 מדליות אולימפיות, מהם 2 זהב. 12 בינואר – אלכסנדר סטולפר, במאי סובייטי (נולד ב-1908). 3 בפברואר – ניקולאי פלוטניקוב, שחקן סובייטי (נולד ב-1897) 8 בפברואר – ניקולאי טיכונוב, סופר סובייטי (נולד ב-1896) 11 באפריל – לאוניד ביקוב, שחקן סובייטי (נולד ב-1927) 1 במאי – ויל ליפטוב, סופר סובייטי (נולד ב-1911) 1 ביולי – וסבולוד בוברוב, ספורטאי סובייטי (נולד ב-1922) 2 ביולי – לריסה שפיטקו, במאית סובייטית (נולדה ב-1938) 7 באוגוסט – ולנטין פילאטוב, מאלף חיות סובייטי (נולד ב-1921). 28 באוגוסט – קונסטנטין סימונוב, סופר סובייטי (נולד ב-1916) 2 בדצמבר – וסילי סולוביוב-סדוי, מלחין סובייטי (נולד ב-1907) 15 בדצמבר – פאבל מסאלסקי, שחקן סובייטי (נולד ב-1904) 31 בדצמבר – סטפן שצ'פצ'וב, משורר סובייטי (נולד ב-1899).